CELEX: 32015D2022
Language: hr
Date: 2015-11-10 00:00:00
Title: Provedbena odluka Komisije (EU) 2015/2022 оd 10. studenoga 2015. o izmjeni Odluke 2008/866/EZ o hitnim mjerama za obustavu uvoza iz Perua određenih školjkaša namijenjenih prehrani ljudi u pogledu razdoblja njezine primjene (priopćeno pod brojem dokumenta C(2015) 7669) (Tekst značajan za EGP)

12.11.2015   
            
            
               HR
            
            
               Službeni list Europske unije
            
            
               L 295/45
            
         PROVEDBENA ODLUKA KOMISIJE (EU) 2015/2022
   оd 10. studenoga 2015.
   o izmjeni Odluke 2008/866/EZ o hitnim mjerama za obustavu uvoza iz Perua određenih školjkaša namijenjenih prehrani ljudi u pogledu razdoblja njezine primjene
   
      
         (priopćeno pod brojem dokumenta C(2015) 7669)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) podtočku i.,
   budući da:
   
               (1)
            
            
               Uredbom (EZ) br. 178/2002 utvrđuju se opća načela kojima se uređuje općenito hrana i hrana za životinje te posebno sigurnost hrane i hrane za životinje na razini Unije i na nacionalnoj razini. Njome su predviđene hitne mjere za slučajeve u kojima postoje dokazi da bi hrana ili hrana za životinje uvezena iz treće zemlje mogla predstavljati ozbiljan rizik za zdravlje ljudi, zdravlje životinja ili okoliš te da se taj rizik ne može na zadovoljavajući način suzbiti mjerama koje poduzima dotična država članica ili države članice.
            
         
               (2)
            
            
               Odluka Komisije 2008/866/EZ (2) donesena je nakon izbijanja hepatitisa A kod ljudi povezanog s konzumacijom školjkaša uvezenih iz Perua koji su bili zaraženi virusom hepatitisa A (HAV). Ta se odluka prvotno primjenjivala do 31. ožujka 2009., ali je to razdoblje primjene posljednji put produljeno do 30. studenoga 2015. Provedbenom odlukom Komisije 2014/874/EU (3).
            
         
               (3)
            
            
               Od peruanskog nadležnog tijela zatražilo se da dostavi zadovoljavajuća jamstva kako bi se osiguralo da su nedostaci utvrđeni u pogledu sustava praćenja za otkrivanje virusa kod živih školjkaša otklonjeni. Primjenu zaštitnih mjera trebalo bi produljiti dok se ne dokaže da su korektivne mjere koje su poduzela peruanska nadležna tijela bile učinkovite. Kada je riječ o rezultatima programa praćenja, Komisija još uvijek ne može zaključiti da se sustavom kontrole i planom praćenja koji su trenutačno uspostavljeni u Peruu za određene školjkaše mogu osigurati jamstva koja se zahtijevaju zakonodavstvom Unije.
            
         
               (4)
            
            
               Datum prestanka primjene Odluke 2008/866/EZ trebalo bi stoga u skladu s tim izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U članku 5. Odluke 2008/866/EZ datum „30. studenoga 2015.” zamjenjuje se datumom „30. studenoga 2017.”
   Članak 2.
   Ova je Odluka upućena državama članicama.
   
      Sastavljeno u Bruxellesu 10. studenoga 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 31, 1.2.2002., str. 1.
   
   
      (2)  Odluka Komisije 2008/866/EZ od 12. studenoga 2008. o hitnim mjerama za obustavu uvoza iz Perua određenih školjkaša namijenjenih prehrani ljudi (SL L 307, 18.11.2008., str. 9.).
   
      (3)  Provedbena odluka Komisije 2014/874/EU оd 3. prosinca 2014. o izmjeni Odluke 2008/866/EZ o hitnim mjerama za obustavu uvoza iz Perua određenih školjkaša namijenjenih prehrani ljudi u pogledu razdoblja njezine primjene (SL L 349, 5.12.2014., str. 63.).